Številka: 33001-2/2021/4

Datum: 27. 5. 2021

**Informacija**

 **o izdelavi predhodne (izračunane) ocene škode na kmetijskih pridelkih zaradi posledic pozebe od 5. do 9. aprila 2021 na prizadetih območjih Slovenije**

Strokovnjaki Javne službe kmetijskega svetovanja, ki deluje v okviru Kmetijsko gozdarske zbornice Slovenije, so v preteklih dneh natančneje pregledali območja in prizadete posevke ter nasade. Pripravili so pregled poškodovanosti rastlin z oceno površine. Ministrstvo za kmetijstvo, gozdarstvo in prehrano je, skladno sklepu Vlade Republike Slovenije (številka: 33001-1/2021/3 z dne 15. 4. 2021), na Ministrstvo za obrambo naslovilo pobudo št. 330-21/2021/1, z dne 9. 4. 2021, da predlaga Vladi Republike Slovenije izdelavo predhodne ocene škode v tekoči kmetijski proizvodnji.

Predhodno (izračunano) oceno škode je možno ugotoviti oziroma izračunati na podlagi podatkov Agencije Republike Slovenije za okolje – analiza dnevnih minimalnih temperatur zraka za celotno območje Slovenije, podatkov o stanju na kmetijskih površinah po pozebi, poškodovanosti kultur, obsegu prizadetih površin (ha) in stopnji poškodovanosti posameznih kultur, pripravljenih s strani Javne službe kmetijskega svetovanja Kmetijsko gozdarske zbornice Slovenije in podatkov Ministrstva za kmetijstvo, gozdarstvo in prehrano ter Agencije Republike Slovenije za kmetijske trge in razvoj podeželja ter podatkov iz zbirnih vlog za tekoče leto.

V okviru predhodne ocene škode se neposredno ocenjevanje škode pri posameznih oškodovancih ne bo izvedlo.

Ocenjena škoda bo služila kot podlaga za izvedbo pomoči najbolj prizadetim kmetijskim gospodarstvom, dejavnim v primarni kmetijski proizvodnji.